Príloha

Protokol z 1. zasadnutia Zmiešanej komisie pre hospodársku spoluprácu 
v súlade s Memorandom o hospodárskej spolupráci 
medzi Ministerstvom hospodárstva Slovenskej republiky 
a Ministerstvom hospodárstva Macedónskej republiky  
 v dňoch 22. - 23. februára 2016 v Skopje

Prvé zasadnutie Zmiešanej komisie pre hospodársku spoluprácu medzi Ministerstvom hospodárstva Slovenskej republiky a Ministerstvom hospodárstva Macedónskej republiky (ďalej len „Zmiešaná komisia“) sa konalo v dňoch 22. - 23. februára 2016 v Skopje.


Zmiešaná komisia sa konala v súlade s článkom 3 Memoranda o hospodárskej spolupráci medzi Ministerstvom hospodárstva Slovenskej republiky a Ministerstvom 
hospodárstva Macedónskej republiky, podpísaného 19. novembra 2012 v Bratislave. 


Vedúcim slovenskej delegácie bol štátny tajomník Ministerstva hospodárstva Slovenskej republiky Rastislav Chovanec, predseda slovenskej časti Zmiešanej komisie.


Macedónsku delegáciu viedol námestník ministra hospodárstva Macedónskej republiky Christijan Delev, predseda macedónskej časti Zmiešanej komisie.


Zloženie obidvoch častí delegácií je uvedené v prílohách č. I a II. 
Bol schválený nasledujúci program zasadnutia:
I. Plenárne otvorenie zasadnutia Zmiešanej komisie.
II. Rokovania v pracovných skupinách o možnostiach ďalšieho rozvoja vzájomne výhodnej spolupráce v nasledujúcich oblastiach:
1. Investície

2. Energetika

3. Poľnohospodárstvo

4. Priemysel

5. Iné

III. Finalizácia protokolu zo zasadnutia Zmiešanej komisie
IV. Záverečné plenárne zasadnutie Zmiešanej komisie
· vyhodnotenie záverov pracovných skupín,

· podpísanie protokolu z 1. zasadnutia Zmiešanej komisie.


Obidve strany zhodnotili celkový hospodársky vývoj v jednotlivých krajinách, vzájomnú hospodársku spoluprácu, navzájom si vymenili štatistické údaje o bilaterálnych obchodných vzťahoch a uviedli, že ďalší vývoj hospodárskych vzťahov medzi Slovenskou republikou a Macedónskou republikou, ako aj podpora obchodnej spolupráce a investícií medzi obidvomi krajinami sú spoločnými cieľmi oboch vlád.


Strany zdôraznili, že ďalšie posilňovanie bilaterálnej spolupráce je spoločným cieľom ministerstiev hospodárstva Slovenskej republiky a Macedónskej republiky.  


Experti Zmiešanej komisie pokračovali v rokovaniach v samostatných pracovných skupinách. Výsledky týchto rokovaní sú zhrnuté nasledovne:
ZHODNOTENIE BILATERÁLNYCH HOSPODÁRSKYCH VZŤAHOV 

Strany si vymenili informácie týkajúce sa súčasnej situácie a vývoja ich národných ekonomík a makroekonomickej prognózy pre nadchádzajúce obdobie vo svojich krajinách. Strany sa vzájomne informovali o štatistických údajoch o obchodnej výmene a priamych zahraničných investíciách (ďalej len „PZI“) medzi oboma krajinami.  


Obidvaja spolupredsedovia si vymenili údaje týkajúce sa bilaterálnej obchodnej výmeny. Macedónska strana predstavila údaje za rok 2014 a jedenásť mesiacov 2015 v súlade s macedónskymi štatistickými údajmi. Obchodné vzťahy sú upravené v rámci stabilizačnej a asociačnej dohody a zahraničnoobchodné údaje sú dobrým základom pre diverzifikáciu obchodu prostredníctvom zvyšovania investícií a iných foriem spolupráce.


Obrat vzájomného obchodu so Slovenskou republikou bol v roku 2014 88,5 mil. EUR, čo znamená nárast o 4,1 % v porovnaní s rokom 2013 (85 mil. EUR). Za 11 mesiacov 2015 dosiahol obchodný obrat 92 mil. EUR a v porovnaní s rovnakým obdobím 2014 (82,1 mil. EUR) vzrástol o 12,1 %. 


Podľa slovenských štatistických údajov bol obrat bilaterálnej zahraničnoobchodnej výmeny medzi Slovenskom a Macedónskom  v roku 2014 96,5 mil. EUR. Slovenský export do Macedónska dosiahol v roku 2014 42,4 mil. EUR, slovenský import z Macedónska bol v rovnakom období 54,1 mil. EUR. Za 10 mesiacov 2015 dosiahol slovenský export 
do Macedónska 42,59 mil. EUR, čo znamená nárast o 37 % v porovnaní s rovnakým obdobím 2014. Slovenský import z Macedónska bol 50,77 mil. EUR a v porovnaní s rovnakým obdobím 2015 vzrástol o 12 %. Obrat bilaterálnej obchodnej výmeny dosiahol v sledovanom období 93,36 mil. EUR.


V obidvoch štatistických prehľadoch vznikli malé disproporcie, ktoré sú spôsobené používaním rozdielnych metód pri získavaní štatistických údajov. 


Bilaterálne vzťahy by sa mali zhodnocovať vytváraním priaznivých podmienok a rozvojom ekonomického dialógu uvedenom v článku 2 podpísaného Memoranda.


Obidve strany uviedli, že úroveň bilaterálneho obchodu do určitej miery odzrkadľuje skutočný potenciál oboch krajín. Ak sa vezme do úvahy štruktúra a potenciál oboch ekonomík, obidve strany zdôraznili potrebu ďalšieho využívania hospodárskych, obchodných a priemyselných možností oboch krajín, a tiež zvyšovanie a diverzifikáciu vzájomného obchodu a investícií prostredníctvom rôznych aktivít a obchodných misií, vrátane účasti podnikateľských asociácií a združení. 

Možnosti pre posilňovanie hospodárskej spolupráce existujú najmä v týchto oblastiach: energetika a obnoviteľné zdroje, projekty verejnej infraštruktúry, manažment odpadového hospodárstva, cestovný ruch, poľnohospodárstvo (potravinársky priemysel, pestovanie ovocia a zeleniny), výstavba a rekonštrukcia železničnej infraštruktúry, strojárstvo a iné.


Obidve strany uvítali iniciatívu na zriadenie Macedónsko-slovenského biznis klubu, 
ktorý by mal podporovať bilaterálnu spoluprácu na podnikateľskej úrovni.  
INVESTÍCIE

Obidve strany si vymenili informácie týkajúce sa ich PZI a prezentovali svoje investičné politiky. Zhodli sa, že medzi Slovenskom a Macedónskom existuje nevyužitý potenciál v oblasti vzájomných investícií a spolupráce v priemysle. 

Celkový objem investícií v Macedónsku dosiahol od roku 2003 až do konca 
10 mesiaca 2015 3076 mld. EUR. Investície zo Slovenskej republiky zaznamenávajú od roku 2010 neustály odlev, a to predovšetkým v ostatných dvoch rokoch, v roku 2014 bol pokles 
40 tis. EUR a za 10 mesiacov 2015 130 tis. EUR. 

Strany uviedli, že medzi najperspektívnejšie odvetvia patria baníctvo, energetika, doprava (železničná, ako aj cestná), dopravná infraštruktúra, poľnohospodárstvo, čistenie odpadových vôd, nakladania s odpadovými materiálmi, strojárstvo a cestovný ruch. Obidve strany sa dohodli, že budú skúmať spôsoby zlepšenia spolupráce v oblasti podpory 
a prilákania PZI, ktorých cieľom bude zvýšenie ich celkového objemu.  


Obidve strany zdôraznili význam ďalšej spolupráce zameranej na zvyšovanie investícií prostredníctvom výmeny skúseností a informácií medzi slovenskými a macedónskymi agentúrami s cieľom podpory investičných príležitostí. V tejto súvislosti sa Slovenská agentúra pre rozvoj investícií a obchodu (SARIO) a Agentúra pre podporu zahraničných investícií a exportu Macedónskej republiky (Invest Macedonia) zaväzujú k spolupráci 
a vzájomnej výmene informácií týkajúcich sa investičných projektov zameraných na druhú krajinu, ako veľmi výhodných pre zahraničných investorov: strategické miesta medzi východom a západom. 

ENERGETIKA

Macedónsko a Slovensko sa dohodli na posilnení spolupráce v oblasti energetiky, ktorá by mala byť okrem iného zameraná na rozvoj obnoviteľných zdrojov energie. Obidve strany sa dohodli na výmene skúseností s implementáciou právnych predpisov Európskej únie v oblasti energetiky. V tomto kontexte Slovensko vyzdvihlo prácu sekretariátu Energetického spoločenstva, ktoré pomáha príslušným krajinám spoločenstva v oblasti energetiky, vrátane Macedónska, pri príprave vnútroštátnych právnych predpisov a ich zosúladení s právnymi predpismi Európskej únie. Obidve strany tiež vyjadrili svoju pripravenosť podeliť sa 
o skúsenosti týkajúce sa vnútroštátnych právnych predpisov v oblasti energetiky.


Slovenská strana ocenila súčasnú spoluprácu medzi Slovenskou inovačnou 
a energetickou agentúrou (SIEA) a Macedónskom; projekty sa týkajú vývoja v oblasti geotermálnej energie a sledovania ich energetickej účinnosti. Slovensko ďalej vyjadrilo záujem o posilnenie spolupráce medzi SIEA a Macedónskou energetickou agentúrou. Budúce činnosti by mali zahŕňať nasledovné:

· výmenu informácií a skúseností v oblasti trvalo udržateľného využívania obnoviteľných zdrojov energie,

· výmenu skúseností a osvedčených postupov pri implementácii účinných finančných mechanizmov na podporu projektov v oblasti energetickej účinnosti a účinných spôsobov monitorovania energetických úspor,

· vytváranie kapacít pre odborné vzdelávanie v oblasti energetiky a energetických inovácií.  

Macedónska strana predstavila energetické infraštruktúrne projekty zamerané 
na dodávky plynu do krajiny a vysvetlila ich význam pre bezpečnosť dodávok energie. 


Macedónska strana taktiež predstavila plánované investície do plynárenskej prenosovej siete, do vysokonapäťových elektrických sietí, do rozvoja a rekonštrukcie prenosových vedení, akým je elektrické vedenie Bitola-Elbasan, a do výstavby plynovodov v rámci Národného projektu budovania plynárenskej siete v Macedónskej republike. Taktiež boli prezentované prebiehajúce verejné súťaže. 


Macedónsky operátor pre prenos elektrickej energie (JSC MEPSO) informoval 
o aktuálnom stave verejných zákaziek v súlade s pravidlami Európskej banky pre obnovu a rozvoj (EBRD) a výstavbu 400 kV nadzemného prenosového vedenia  (Over Head Transmission Line) medzi Macedónskou republikou a Albánskou republikou.


Spoločnosť AD ELEM prezentovala svoje prebiehajúce projekty v oblasti energetiky. Slovenské spoločnosti boli pozvané na účasť vo výberových konaniach pre realizáciu jednotlivých projektov. V tejto súvislosti slovenská spoločnosť SES, a.s. Tlmače deklarovala svoj záujem o projekt modernizácie Tepelnej elektrárne Oslomej, konkrétne o modernizáciu kotla na základe technológie spaľovania v CFB. 

Macedónska strana požiadala slovenskú stranu o zváženie možnosti zdieľania skúseností v oblasti rozvoja a prevádzky hlavných prenosových a distribučných sietí zemného plynu.

DOPRAVA 


Macedónska strana vyjadrila záujem o zdieľanie skúseností týkajúcich sa vnútroštátnych právnych predpisov v oblasti dopravy a výstavby v súlade s právnymi predpismi Európskej únie.


Berúc do úvahy možnosti vzájomných vzťahov, obidve strany vyjadrili záujem a želanie o prehĺbenie spolupráce prostredníctvom zriadenia priameho letu medzi Skopje 
a Bratislavou od 28. marca tohto roka. 

POĽNOHOSPODÁRSTVO 

Obidve strany potvrdili, že poľnohospodárstvo, potravinársky priemysel a lesné hospodárstvo sú dôležitými sektormi pre obidve z nich.


Zdôraznili význam spolupráce pre zlepšenie vzájomného obchodu a hospodárskych vzťahov.


Strany sa dohodli na potrebe lepšej podpory a propagácie poľnohospodárskych 
a potravinárskych produktov na obidvoch trhoch. Macedónska strana má záujem predovšetkým o rozšírené trhové aktivity zamerané na predaj macedónskeho kvalitného vína, čerstvého a spracovaného ovocia a zeleniny na slovenskom trhu. Slovenskí výrobcovia majú záujem expandovať na macedónskom trhu a ponúkať kvalitné, tradičné a chutné produkty, predovšetkým mliečne výrobky a víno. Ďalšia možnosť spolupráce je v oblasti biomasy 
a pestovania špargle.


Obidve strany deklarovali spoločný záujem podporiť účasť slovenských 
a macedónskych zástupcov na obchodných konferenciách, seminároch, výstavách a veľtrhoch zameraných na poľnohospodárstvo a potravinársky priemysel.


Macedónska strana prejavila záujem o spoluprácu v oblasti vedeckých poznatkov 
a o výmenu odborníkov medzi výskumnými a vysokoškolskými inštitúciami.

Macedónska strana, na zasadnutí pracovnej skupiny pre poľnohospodárstvo, iniciovala uzatvorenie memoranda o spolupráci v oblasti poľnohospodárstva, veterinárnej a potravinovej bezpečnosti v období, keď slovenská strana zváži svoju pripravenosť.  


Slovenská strana podporuje potenciálnu spoluprácu medzi výskumnými inštitúciami 
v oblasti rastlinnej a živočíšnej výroby, spracovania potravín, ako aj spoluprácu medzi Štátnou veterinárnou a potravinovou správou Slovenskej republiky a príslušnými macedónskymi inštitúciami. Slovenská strana je pripravená poskytnúť svoje skúsenosti a znalosti z oblasti poľnohospodárstva, bezpečnosti potravín, veterinárnej a fytosanitárnej starostlivosti, ako aj rozvoja vidieka.

PRIEMYSEL

Obidve strany prikladajú zvláštny význam spolupráci medzi malými a strednými  podnikmi v spoločných projektoch v oblasti poľnohospodárstva, informačných technológií, energetiky, vrátane sektora obnoviteľných zdrojov energie, cestovného ruchu, rozvoja infraštruktúry, vedy a techniky, automobilového priemyslu, chemického priemyslu, kovospracujúceho a elektrotechnického priemyslu, dopravy a iných s cieľom:  

· posilnenia spolupráce a podpory FDI,

· využívania výskumu, vývoja a inovácií,

· rozvoja malých a stredných podnikov a ich podnikateľskej činnosti,

· ekologických  technológií, produktov a služieb,

· rozvoja klastrov a ich sietí.


Macedónska strana iniciovala nevyhnutnosť posilnenia spolupráce klastrov 
na bilaterálnej úrovni, prostredníctvom podpísania memoranda o porozumení medzi národnými klastrovými asociáciami oboch krajín, s cieľom podpory odvetví, v ktorých majú konkurenčnú výhodu a ich internacionalizáciu. S cieľom tejto podpory obidve strany súhlasili so vzájomnou výmenou informácií o ich priemyselnej a klastrovej politike vzhľadom 
na rozvoj klastrov v automobilovom priemysle, v sektore informačných technológií a v iných oblastiach spoločného záujmu. 


Macedónska strana prejavila záujem o výmenu vedeckých a technologických informácií a dokumentácie súvisiacej s ich hlavnými cieľmi v rámci európskeho rámca vedeckej a technologickej spolupráce, ako aj o podporu spoločnej účasti vedecko-výskumných inštitúcií v spoločných výzvach a výzvach Európskej únie, súvisiacich s programami COSME a HORIZON.


Slovenská spoločnosť ŽOS Trnava, a.s. informovala o úspešne zrealizovanej dodávke 
150 kusov nových nákladných železničných vagónov pre Macedónsku železničnú dopravu JSC (MRT). ŽOS Trnava, a.s. a dcérske spoločnosti ŽOS Zvolen, a.s. a GOŠA FSV, Smederevska Palanka, Srbsko, vyjadrili záujem o pokračovanie v rozvíjaní úspešnej spolupráce s MRT a macedónskymi spoločnosťami MZT-EKA a CRAFTING GROUP 
v ďalších projektoch týkajúcich sa dodávok zariadení pre železničný priemysel.  


Zástupca spoločnosti Letecké opravovne Trenčín, a.s. deklaroval záujem o realizáciu opravy vrtuľníkov Mi-8, Mi-17 a Mi-24. Informoval, že Dohoda medzi Leteckými opravovňami Trenčín, a.s. a Ministerstvom obrany Macedónskej republiky o kalibrácii meracej techniky, podpísaná v novembri 2015, sa práve realizuje. Zástupcovia Ministerstva obrany Macedónskej republiky deklarovali, že so slovenskou spoločnosťou spolupracovali v minulosti na generálnej oprave vrtuľníkov Mi-17. Ministerstvo obrany Macedónskej republiky požiada slovenskú spoločnosť o zaslanie listu o ich záujme v súlade s príslušným právnym postupom. 


Slovenská spoločnosť Chemkostav, a.s. realizuje projekt výstavby a rekonštrukcie objektov v areáli väznice a nápravno-výchovného zariadenia Idrizovo a v spolupráci 
s macedónskou spoločnosťou Konstruktor pripravuje realizáciu projektu kanalizačného systému Berovo (Lot 1). Slovenská spoločnosť potvrdila pozitívne skúsenosti a spoluprácu 
s macedónskymi investormi a zástupcami európskych inštitúcií v Macedónsku a zúčastňuje sa prebiehajúcich výberových konaní týkajúcich sa komunálnych, priemyselných a inžinierskych stavieb. 


Macedónske štátne inštitúcie informovali o prebiehajúcich projektoch v oblasti železničného priemyslu a obrany a uvítali záujem slovenských spoločností o zapojenie sa 
do týchto projektov v súlade s príslušným právnym postupom. 

ZÁVER

Prvé zasadnutie Zmiešanej komisie sa konalo v srdečnej a priateľskej atmosfére vzájomného porozumenia a konštruktívneho dialógu, ktoré sa vyznačuje vytvorením perspektívnej spolupráce medzi Slovenskou republikou a Macedónskou republikou. 


Obidve strany vyjadrili spokojnosť s diskusiou a so závermi zasadnutia a dohodli sa 
na pozornom sledovaní ich implementácie. 


Zmiešaná komisia odporučila, aby sa zasadnutia pracovných skupín uskutočňovali aj 
v období medzi zasadnutiami Zmiešanej komisie v súlade s konkrétnymi potrebami, alebo jednotlivými problémami a projektmi vzájomnej spolupráce, vyplývajúcimi z požiadaviek a návrhov pripravených v medziobdobí.


Ďalšie zasadnutie Zmiešanej komisie sa uskutoční v termíne a v mieste, ktoré si obidve strany dohodnú diplomatickou cestou.


V Skopje dňa 23. februára 2016 v dvoch origináloch v anglickom jazyku.

	Za Slovenskú republiku
Rastislav Chovanec
štátny tajomník 

Ministerstva hospodárstva
Slovenskej republiky
	Za Macedónsku republiku
Christijan Delev
námestník ministra hospodárstva
Macedónskej republiky

Eximbanka Slovenskej republiky

	5. 

	riaditeľ odboru bilaterálnej obchodnej spolupráce 

	6. 

Ministerstvo hospodárstva Slovenskej republiky

	7. 

	hlavný štátny radca
Odbor riadenia ekonomickej diplomacie 2

Ministerstvo zahraničných vecí a európskych záležitostí Slovenskej republiky

	8. 
	Zuzana Mjartanová
	hlavný štátny radca, odbor medzinárodných vzťahov v energetike 
Ministerstvo hospodárstva Slovenskej republiky

	9. 

Ministerstvo hospodárstva Slovenskej republiky

	10. 

	poradkyňa štátneho tajomníka

Ministerstvo hospodárstva Slovenskej republiky

	11. 
	Jaroslava Kadlicová
	hlavný štátny radca 

odbor obchodnej politiky

Ministerstvo pôdohospodárstva a rozvoja vidieka Slovenskej republiky

	12. 
	Dominik Susa
	zástupca riaditeľa odboru investičných projektov

Slovenská agentúra pre rozvoj investícií a obchodu (SARIO)

	13. 

	podpredseda predstavenstva, obchodný a technický riaditeľ, Chemkostav, a.s. Michalovce

	14. 
	Mite Stojkovski
	riaditeľ dcérskej spoločnosti Chemkostav, a.s. v Macedónskej republike 

	15. 
	Jaroslav Stríž
	obchodný a marketingový riaditeľ

ŽOS Trnava, a.s.

	16. 
	Martin Valanec
	riaditeľ nákupu a logistiky 

ŽOS Trnava, a.s.

	17. 
	Ivan Heimschild
	riaditeľ 

GOŠA FŠV Rolling Stock Co., 
člen skupiny ŽOS Trnava, a.s. 

	18. 
	Peter Lipták
	Letecké opravovne Trenčín, a.s.


Príloha č. 2 k Protokolu

Zloženie macedónskej časti komisie       
	1. 
	Christijan Delev
	predseda macedónskej časti komisie

námestník ministra hospodárstva 

Ministerstvo hospodárstva Macedónskej republiky

	2. 
	Biljana Dodevska
	štátna radkyňa pre medzinárodnú obchodnú spoluprácu a integráciu do Európskej únie, 

Ministerstvo hospodárstva Macedónskej republiky 

predsedníčka pracovnej skupiny pre priemysel

	3. 
	Blerim Zlatku
	štátny radca pre priemyselnú politiku, 
Ministerstvo hospodárstva Macedónskej republiky

predseda pracovnej skupiny pre investície

	4. 
	 Malisha Stankovic
	štátny radca pre medzinárodnú spoluprácu, 
Ministerstvo poľnohospodárstva, lesného a vodného hospodárstva Macedónskej republiky

predseda pracovnej skupiny pre poľnohospodárstvo

	5. 
	Hilda Kolevska
	riaditeľka odboru ekonomickej diplomacie 

Ministerstvo zahraničných vecí Macedónskej republiky

	6. 
	Ljubisha Jovanovski
	štátny radca pre bývanie a komunálne záležitosti
Ministerstvo dopravy a komunikácií Macedónskej republiky

	7. 
	Katerina Matikj
	štátna radkyňa pre výživu, potravinárstvo a veterinárnu správu Macedónskej republiky

	8. 
	Dejan Radosavljevikj
	riaditeľ, Riaditeľstvo pre výrobu špeciálneho určenia
Ministerstvo hospodárstva Macedónskej republiky

	9. 
	Goran Nikolovski
	radca, odbor energetiky
Ministerstve hospodárstva Macedónskej republiky

predseda pracovnej skupiny pre energetiku

	10. 
	Ilir Shabani
	riaditeľ odboru medzinárodnej obchodnej spolupráce, Ministerstvo hospodárstva Macedónskej republiky

	11. 
	Natalija Elenska

Svetlana Ilievska
	AD MEPSO (Operátor elektrickej prenosovej sústavy)

	12. 
	Antonio Ivanovski

Nevenka Jakimova Filipovska
	AD ELEM (Elektrárne Macedónska) 

	13. 
	Violeta Angeleska Spasova

Ljupka Jankuloska
	AD MER (Macedónske energetické zdroje)

	14. 
	Kristina Kozovska Gavrilova
	radkyňa, odbor ekonomickej diplomacie
Ministerstvo zahraničných vecí Macedónskej republiky

	15. 
	Borka Spasovska Gerasimovska
	riaditeľka, odbor priemyselnej politiky
Ministerstvo hospodárstva Macedónskej republiky

	16. 
	Jasmina Majstoroska
	radkyňa, odbor priemyselnej politiky
Ministerstvo hospodárstva Macedónskej republiky

	17. 
	Julita Gjorgieva
	špeciálna radkyňa

Ministerstvo obrany Macedónskej republiky

	18. 
	Zivko Dimitrievski
	podplukovník

Ministerstvo obrany Macedónskej republiky

	19. 
	Lidija Kastratovic
	asistentka pre medzinárodnú spoluprácu
Ministerstvo poľnohospodárstva, lesného a vodného hospodárstva Macedónskej republiky

	20. 
	Svetlanka Popovska
	zástupkyňa riaditeľa odboru železničnej dopravy 
Ministerstvo dopravy a komunikácií Macedónskej republiky

	21.
	Marina Dimoska
	Ministerstvo financií Macedónskej republiky

	22.
	Slobodanka Spirovska
	Ministerstvo dopravy a komunikácií Macedónskej republiky

	23.
	Sanja Puzderliska
	radkyňa pre bývanie a komunálne záležitosti

Ministerstvo dopravy a komunikácií Macedónskej republiky

	24.
	Goce Dimovski
	Ministerstvo dopravy a komunikácií Macedónskej republiky

	25.
	Gorancho Angelovski
	vedúci oddelenia bilaterálnej obchodnej spolupráce, Odbor medzinárodnej obchodnej spolupráce, Ministerstvo hospodárstva Macedónskej republiky

tajomník komisie

	26.
	Bekim Murat
	asistent oddelenia bilaterálnej obchodnej spolupráce, odbor medzinárodnej obchodnej spolupráce, Ministerstvo hospodárstva Macedónskej republiky

asistent tajomníka komisie

